Diari Oficial de la Generalitat Valenciana


Sumari del DOGV 5275, del 07-06-2006 (2006/5799)

Notificació de laude arbitral a l'empresa Selectrans, SL. Expedient número 47/2005-A.
-------------------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5799


Organisme emissor
:   Conselleria d'Infraestructures i Transport

Tipus de document
:   Anunci

Notificació de laude arbitral a l'empresa Selectrans, SL. Expedient número 47/2005-A. [2006/Q5799]   
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Selectrans, SL, que s'ha dictat el laude en l'expedient 47/2005-A com a conseqüència del procediment seguit en este i que no s'ha pogut comunicar per absència, parador ignorat, caducat o refusat.  
El text és el següent:  
«Alacant, 10 de març de 2006  
A les 10.00 hores es constituïx la Junta Arbitral del Transport d'Alacant en la seu de l'avinguda d'Aguilera, 1, 6a planta, pels membres expressats al marge, a fi de dictar el laude arbitral sobre la controvèrsia plantejada en l'expedient 47/2005-A, promogut per Diego Gómez Fernández, amb domicili a Granada, contra Selectrans, SL, amb domicili a Alacant, en relació amb la reclamació següent: impagament de ports de dos servicis de transport realitzats els dies 7 de maig i 15 de juny de 2005, respectivament, entre La Barca de la Florida (Espanya) i Münster (Alemanya), el valor de la qual és de 4.582,00 € (quatre mil cinc-cents huitanta-dos euros) més els interessos de demora i els gastos de gestió que s'hagueren generat i, si és el cas, condemna en costes el reclamat.   
Comença la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora, José Manuel Aparisi Torres, que ratifica la seua demanda i quantia expressades. Així mateix, són aportats a l'expedient, com a proves documentals, documents CMR o cartes de port internacional, ordes de càrrega dels dos servicis esteses per l'entitat reclamada i factures pels referits servicis. Considerant la Junta Arbitral que es complixen en el present cas les prescripcions de la Llei 16/1987 de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en allò que afecta les qüestions competencials de les juntes arbitrals de transport, i vista la Llei 34/2002, d'11 de juliol (disposició addicional 4a), sobre Servicis de la Societat de la Informació i de Comerç Electrònic. Admeses pel col·legi arbitral, a instàncies de l'actora, les proves documentals proposades, i una vegada estudiada la demanda i efectuada l'anàlisi de les manifestacions anteriors, s'arriba per unanimitat al següent laude: estimar la demanda interposada per Diego Gómez Fernández contra Selectrans, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb el que s'hi ha exposat, procedix que Selectrans, SL, abone a Diego Gómez Fernández la quantitat de 4.582,00 € (quatre mil cinc-cents huitanta-dos euros) inclòs l'impost sobre el valor afegit, en concepte de ports després de la liquidació, més els interessos legals de demora a què hi haguera lloc des del moment de la interposició de la demanda el 22 de novembre de 2005 fins a la data de present laude, sense cap pronunciament sobre els gastos de gestió reclamats i costes del procediment.   
Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els 10 dies següents de la notificació del laude, o d'aclariment, en els cinc dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.   
I perquè conste, s'arxive i es trasllade a les parts, firmen els membres de la Junta al lloc i en la data indicats.  
Alacant, 5 de maig de 2006.. El president: Manuel J. Gálvez.